Kinorejissor Ettore Skola 84 yoshida Rimda vafot etdi

Italiyalik mashhur kinorejissor Ettore Skola 84 yoshida Rimda vafot etdi. Bu haqda La Repubblica gazetasi ma’lumotiga tayanib, “Interfaks” xabar beradi.

Nashrning ma’lum qilishicha, Skola 17-yanvar, yakshanba kuni komada bo‘lgan. U 19-yanvar, seshanba kuni kechqurun Rim shifoxonalaridan biridagi kardiojarrohlik bo‘limida hayotdan ko‘z yumdi.
Rejissor sifatida Skola 1964-yilda “Agar ruxsat bersangiz, ayollar haqida suhbatlashamiz” komediyasi bilan faoliyatini boshlagan edi.
Uning e’tiborga molik ishlari qatoriga “Bir-birimizni qanchalar sevar edik”, Sofi Loren va Marchello Mastroyanni ishtirokidagi “Noodatiy kun”, “Bazm kechasi” va boshqa ko‘plab kartinalarni kiritish mumkin.